کد خبر: ۱۳۰۶۱۳۵

تاریخ: ۲۹ مهر ۱۳۹۲ - ۱۹:۳۹

Ruhani

Ciljevi lidera Islamske revolucije će biti precizno provođeni

IQNA - Hudžetul islam vel muslimin dr. Hasan Ruhani, predsjednik Islamske Republike Iran je rekao da je pravac kretanja iranske nacije očigledan i transparentan te dodao da će precizno biti provođene mjere u smislu postizanja zacrtanih ciljeva koje je odredio lider Islamske revolucije, ajatollahul uzma sejjid Ali Hamenei.

Predsjednik Hasan Ruhani je sjednici vlade u Teheranu govorio i o nedavnim političkim uspjesima iranske pregovaračke delegacije u Ženevi tokom razgovora sa predstavnicima G5+1, te naglasio: „Uz Božiju pomoć i veliku narodnu podršku iskazanu na prethodnim predsjedničkim izborima u zemlji, diplomatski koraci nove vlade su bili izuzetno zapaženi i značajni sa izuzetno konstruktivnim i pozitivnim rezultatima. Ovome treba pridodati i veliku podršku lidera Islamske revolucije članovima iranskog pregovaračkog tima i svakako trenutnoj situaciji u svijetu. Pored toga što je pokazan visok stepen demokratičnosti u ovom procesu, na isti način je došlo do zaustavljanja nametanja većih jednostranih ekonomskih i drugih sankcija Zapada Iranu.“ Predsjednik Ruhani je rekao da je aktivna diplomatija Irana preuzela primat i inventnost u procesu dijaloga tako da je u njenom pravcu privučen veliki broj zemalja svijeta, čak i onih koje su Iranu namenutle ilegalne sankcije, a ova vrsta diplomatskog djelovanja – uz jačanje iranskog prava na posjedovanje mirnodobskog nuklearnog procesa i tehnologije na svom teritoriju – osnažiće iranski narod i ukloniti prepreke na putu razvoja iranskog društva. Iranski predsjednik je naglasio da je u ovim uvjetima u izoluaciju stigao izraelski cionistički režim koji je namjeravao narušiti pregovarački proces, te dodao: „I ranije smo viđali ovakve poteze cionističkog režima. Nakon pobjede Islamske revolucije, kada je iranska vlast postizala uspjehe na međunarodnoj diplomatskoj sceni, cionisti su se okretali ometanju i sabotažama iranskih aktivnosti i uspjeha u svijetu. U trenutnim osjetljivim uvjetima naš budni i oprezni narod dobro prati poteze cionističkog režima u namjeri da ga spriječe u stvaranju novih sabotaža i ometanja, tako da neće dozvoliti prodiranje njihovih urota koje se provode s ciljem okretanja svjetskog javnog mnijenja protiv iranske nacije.“ Predsjednik Ruhani je rekao: „Precizno će biti provođene mjere u smislu postizanja zacrtanih ciljeva koje je odredio lider Islamske revolucije, ajatollahul uzma sejjid Ali Hamenei. Vlada je odlučna da slijedi ove instrukcijeu cilju postizanja konstruktivne saradnje sa svijetom.“

1305563